Tien vas wat glo selfoontoringbatterye, toerusting steelVan die gesteelde items waarop die polisie beslag gelê het. (Foto: SA Polisie) Altesaam tien mans is in hegtenis geneem nadat etlike selfoontoringbatterye, regulators, kompressors en ander toerusting van meer as R100 000 in hulle besit gevind is. Kapt. Khaya Tonjeni, polisiewoordvoerder in die Oos-Kaap, het gesê die toerusting is Donderdag in die vroeë oggendure in die Hankey-omgewing gesteel. Die verdagtes is ná ŉ polisieondersoek by ŉ huis in Centerton in Hankey aangekeer. Hulle verskyn na verwagting Donderdag in die landdroshof op ŉ aanklag van die besit van vermoedelik gesteelde goedere. MTN het vroeër gesê meer as 13 000 battery is verlede jaar net uit sy eie selfoontorings landwyd gesteel. Volgens ondersoeke word die meeste van die gesteelde batterye na buurlande gesmokkel.